12130021 | Jaarboeke 2016 | Universiteit van Pretoria
Program: BIng Chemiese Ingenieurswese
12130021 Fakulteit Ingenieurswese, Bou-omgewing en Inligtingtegnologie Duur van studie: 4 jaar Totale krediete: 610
Minimum vak- en prestasievereistes, soos hieronder uiteengesit, word vereis. Op eerstejaarsvlak het studente ? keuse tussen Afrikaans en Engels as taalmedium. In verskeie gevalle word lesings slegs in Engels aangebied, byvoorbeeld vir keusemodules waar die dosent nie Afrikaans magtig is nie, of indien dit nie ekonomies of prakties regverdigbaar is nie
Voorlopige toelating tot die Vierjaargraad in die Skool vir Ingenieurswese is alleenlik gewaarborg indien voornemende studente aan AL die vereistes hieronder voldoen.
Kandidate wat nie aan die minimum vereistes soos hierbo uiteengesit voldoen nie maar ‘n minimum TPT van 30 ‘n prestasievlak van 5 vir Afrikaans of Engels 6 vir Wiskunde en 5 vir Fisiese Wetenskap behaal het sal oorweeg word vir voorwaardelike toelating tot óf die Vierjaarprogram óf die ENGAGE program op grond van die uitslae van die verpligte NBT.
* A-Level: C-simbool vir Wiskunde Fisika en Chemie sal oorweeg word vir toelating op voorwaarde dat die vereiste TPT behaal is.